स्वयंसेवियों ने की बड़सी गेट पर सफाई
हांसी | राष्ट्रीयस्वयं सेवक इकाई द्वारा चलाए जा रहे 7 दिवसीय कैंप के तीसरे दिन स्वयं सेवकों ने बड़सी गेट, रेलवे स्टेशन हरिराम गिगल देवी क्षेत्र में सफाई अभियान चलाया। स्कूल के प्राचार्य अशोक मित्तल ने कहा कि भारत सरकार द्वारा स्वच्छ भारत स्वस्थ भारत की मुहिम चलाई गई है। अपने आस-पास के क्षेत्रों को साफ-सुथरा रखना हमारा नैतिक कर्तव्य है। जब युवा वर्ग सफाई के महत्व को समझेगा और दूसरे लोगों भी जागरूक करेगा, तभी स्वच्छ भारत का सपना साकार हो सकता है। एनएसएस प्रभारी विजेंद्र वर्मा ने छात्रों को स्वस्थ रहने के लिए योगा करने की प्रेरणा दी। उन्होंने छात्रों को योगा की कई क्रियाएं सिखाई और कहा कि लगातार योगा करने से हमारा शरीर स्वस्थ रहता है। अगर हम स्वस्थ है, तभी हम शिक्षा ग्रहण कर सकते हैं और अच्छे नागरिक बन सकते हैं। अस्वस्थ व्यक्ति उन्नति की ओर अग्रसर नहीं हो सकता।
hin_Deva hin_Deva